Bemærkninger i Anledning af en ny Udgave af Theo- 
phrasti Characteres et Philodemi de vitiis liber 
decimus ”. 
Af Professor Dr. L. Ussing. 
lået Professor Dr. L. Ussing fremlagde en Udgave af Theo- 
phrasts Charakteerskildringer, som netop havde forladt Pressen: 
Theophrasti Characteres et Philodemi de vitiis liber decimus. 
ÅAccedunt characterismi duo ex Rutilio Lupo et ex 
Rhetoricis ad Herennium. Cum commentario edidit 
J. L. Ussing, knyttede han dertil følgende Bemærkninger. 
Denne lille Bog, til hvis Trykning Universitetet har givet 
et anseligt Bidrag, stiller sig den Opgave at levere en paa een- 
gang tro og læselig Udgave af Theophrasts Charakteerskildrin- 
ger, en særdeles vanskelig Opgave, som Udgiveren ogsaa er 
langt fra at troe at han har løst, men han haaber at have givet 
et Bidrag dertil ved at stille Sagen i sit rette Lys og samle, 
hvad der kunde hjælpe til Skriftets Forstaaelse med Udelukkelse 
af det, der kun kunde bringe påa Vildspor. 
Med Hensyn til Skriftet i dets Heelhed var det sande For- 
hold i Hovedsagen allerede paaviist af Andre. Det tør betragtes 
som almindelig anerkjendt, at disse fortrinlige Charakteerskil- 
dringer, der efter de historiske Antydninger, de indeholde, nød- 
vendig maae være skrevne i den nærmeste Tid efter Alexander 
den Stores Død, virkelig hidrøre fra den -berømte Philosoph, 
hvis Navn de bære, men at den Skikkelse, hvori vi have denne 
lille Bog, tilhører en langt senere Tid. Det er Uddrag af 
Theophrasts Skrifter, som en senere Forfatter har samlet og ved 
en Smule Tilskjæring hist og her, men navnlig ved forskjellige 
Tilsætninger har omdannet til en ny Bog under Theophrasts 
”) See S. 88. 
